  Виталий Пронин Чапаев проездысь 33-тӥ корка.Куашкан калэ вуэм пу баракын калыклэсь кызьы улэм-вылэмзэ эскерыны вуылӥз ни Удмуртиысь Следствиеяя управлениысь, Прокуратураысь, Индустриальной ёрос администрациысь, управляющий компаниысь специалистъёс, журналистъёс. Ми но ас синмынымы адӟоно кариськимы югдурез. Таӵе огыр-бугыр татын луиз Россилэн Президентэзлы Владимир Путинлы «Меӵак линия» дыръя Ижысь юан вум бере. Президентлы юанэн вазиськем Анастасия Вотинцева татын вордӥськемын но, будэмын но. Али егит анай ни. Шуэ:- Театрын кадь улӥськомы. Берло дыре кинэз гинэ ӧсъёсамы ӧз йыгаськы ни. Владимир Путин лыктэм азьын коркамы ворекъяны кутскиз ке, ум пайме. Но туннэ управляющий компаниысь специалистъёс корка сигамы  тубазы но шуизы: тупатъян ортчытӥзы ке, улыны ярамон на. Но кызьы татын улод?  Кезьыт, кот, зын. Зэм, туннэ монэ туж тросэз пыкыло: малы, пе, соку ик Путинлы вазиськонэз вал? Чидан бырыса, жингыртӥмы. Корка кылем арын аварийной лыдъямын ни бере, ми бызьылыны кулэ шат? Кивалтӥсьёс асьсэос ми котыртӥ бызьылыны кулэ.http://udmdunne.ru/2017/06/chapaev-proezdys-korkae-vuyny-bygatoz-vladimir-putin/Елена Сараматова Туспуктӥз А. Горбунов  